मोदी दलितों के बीच बोलते हुए हमेशा यह दावा करते हैं कि उनके साथ भी ‘अछूतों’ जैसा व्यवहार हुआ है परंतु वे यह स्पष्ट नहीं करते कि उनका मतलब सन् 2002 के बाद उनके राजनीतिक अछूत बन जाने से है। वे अपने पिछड़े, बल्कि अति पिछड़े समुदाय से होने की बात दोहराते रहते हैं। मार्च की शुरुआत में बिहार के मुजफ्फरपुर में अपने नए दलित साथी रामविलास पासवान की मौजूदगी में एक रैली को संबोधित करते हुए मोदी ने कहा, ‘मुझे विश्वास है कि आने वाला दशक दलितों, पिछड़ों, अनुसूचित जनजातियों और समाज के अन्य पिछड़े वर्गों का है।’